CELEX: 62015TN0069
Language: hr
Date: 2015-02-12 00:00:00
Title: Predmet T-69/15: Tužba podnesena 12. veljače 2015. – NK Rosneft i dr. protiv Vijeća

13.7.2015   
            
            
               HR
            
            
               Službeni list Europske unije
            
            
               C 228/15
            
         Tužba podnesena 12. veljače 2015. – NK Rosneft i dr. protiv Vijeća
   (Predmet T-69/15)
   (2015/C 228/18)
   Jezik postupka: engleski
   
      Stranke
   
   
      Tužitelji: NK Rosneft OAO (Moskva, Rusija); RN-Shelf-Arctic OOO (Moskva); RN-Shelf-Dalniy Vostok ZAO (Yuzhniy Sakhalin, Rusija); RN-Exploration OOO (Moskva); i Tagulskoe OOO (Krasnoyarsk, Rusija) (zastupnik: T. Beazley, QC)
   
      Tuženik: Vijeće Europske unije
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi članak 1. stavak 1. Odluke Vijeća 2014/872/ZVSP od 4. prosinca 2014. („Druga Odluka o izmjeni”) o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini, i Odluke 2014/659/ZVSP o izmjeni Odluke 2014/512/ZVSP (1);
            
         
               —
            
            
               poništi članak 1. stavke od 1. do 8. Uredbe Vijeća (EU) br. 1290/2014 od 4. prosinca 2014. („Druga Uredba o izmjeni”) o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini i o izmjeni Uredbe (EU) br. 960/2014 kojom se mijenja Uredba (EU) br. 833/2014 (2);
            
         
               —
            
            
               nadalje ili podredno poništi Odluku Vijeća 2014/872/ZVSP i Uredbu Vijeća (EU) br. 1290/2014 u dijelu u kojem se primjenjuju na tužitelje; i
            
         
               —
            
            
               naloži Vijeću snošenje troškova postupka.
            
         
      Tužbeni razlozi i glavni argumenti
   
   U prilog tužbi tužitelji ističu devet tužbenih razloga. Ovim tužbenim zahtjevima tužitelji tvrde da Vijeće nije bilo nadležno za donošenje novih izmijenjenih mjera, ili ako je Vijeće bilo nadležno, da ih nije moglo zakonito donijeti.
   
               1.
            
            
               Prvi tužbeni razlog temelji se na tome da nove izmijenjene mjere nisu dostatno obrazložene što bi omogućilo ispitivanje zakonitosti i da su njima povrijeđena tužiteljeva prava na obranu kao i njihovo pravo na djelotvornu sudsku zaštitu.
            
         
               2.
            
            
               Drugi tužbeni razlog temelji se na tome da cilj koji se želi postići novim izmijenjenim mjerama nije zakonit cilj ZVSP-a;
            
         
               3.
            
            
               Treći tužbeni razlog temelji se na tome da su nove izmijenjene mjere u suprotnosti s međunarodnopravnim obvezama Unije s naslova Sporazuma o partnerstvu i suradnji s Rusijom i/ili Općeg sporazuma o carinama i trgovini (GATT).
            
         
               4.
            
            
               Četvrti tužbeni razlog temelji se na tome da Druga Uredba o izmjeni ne pokazuje razumnu vezu između ciljeva Odluke i načina njihove provedbe.
            
         
               5.
            
            
               Peti tužbeni razlog temelji se na tome da Druga Uredba o izmjeni u sadržajnom pogledu na neprimjeren način implementira odredbe Odluke.
            
         
               6.
            
            
               Šesti tužbeni razlog temelji se na tome da su nove izmijenjene mjere u suprotnosti s načelom jednakog postupanja i zabrane arbitrarnog postupanja.
            
         
               7.
            
            
               Sedmi tužbeni razlog temelji se na tome da su nove izmijenjene mjere neproporcionalne u odnosu na cilj Odluke i stoga neprimjereno zadiru u zakonodavne ovlasti Unije i uzrokuje neproporcionalno zadiranje u temeljna prava tužiteljâ.
            
         
               8.
            
            
               Osmi tužbeni razlog temelji se na tome da nove izmijenjene mjere predstavljaju zlouporabu ovlasti.
            
         
               9.
            
            
               Deveti tužbeni razlog temelji se na tome da su nove izmijenjene mjere zbog nedostatka jasnoće ključnih pojmova u suprotnosti s načelom pravne sigurnosti.
            
         
      (1)  SL L 349, 5.12.2014., str. 58.
   
      (2)  SL L 349, 5.12.2014., str. 20.